OpenLLM-France/wikimedia huggingface dataset:
# 13 nuvembri

U 13 nuvembri hè u 317esimu ghjornu (u 318esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Santu Briziu. Santu Diegu.
Secondu Sulspiziu Severu, un storicu di u seculu quintu, autore di una vita di San Martinu, Briziu - ch'ellu hà cunnusciutu -, era un pocu di bonu. San Martinu l'avia racoltu chjucu, l'avia allevatu è n'avia fattu un prete. Quand'ellu fù prete si n'andò da u munasteru duv'ellu stava per campà da riccone, cù panni di lussu, belli cavalli piena a stalla è belle schjave piena a casa. Aspettava ch'ellu murissi "issu vechju scemu di Martinu" - cum'ellu dicia - per piglià u so postu. L'annu 397, Martinu more è Briziu diventa vescu di Turone (l'attuale cità di Tours, in l'Indre-et-Loire). Trenta anni dopu, suspettatu di avè messu incinta una sora, li tocca à scappà per ùn fassi tumbà. Si ne và in Roma, ci stà sette anni, è cunvince u papa ch'ellu era nucente. Rivenutu in a so dioccesi, ci vole à crede ch'ellu ebbe una cundotta assai edificante postu ch'ellu hè statu santificatu.
Hè mortu versu l'annu 447.
Etimolugia: da u celticu "brigh" (forza, putenza).
Nomi: Brès, Brice, Bricius, Brictius, Brix, Briz, Briziu, Bryce.
Paesi è cità: Orvieto.
Prutezzione: a pena in corpu.
Diegu hè un spagnolu natu accantu à Siviglia versu l'annu 1400, mortu in a cità andalusa d'Alcala u 12 nuvembre 1453.
Era un frate laicu franciscanu, giardinaru, purtinaiu, infirmieru o cucinaru, secondu i bisogni di u cunventu chì l'accuglia. In u 1450, andò in Roma per assiste à a canunizazione di San Bernardinu di Siena. Eranu ghjunti 4000 franciscani, accatastati in un cunventu, quand'ella schjattò una epidemia. Diegu facia da infirmieru. Anu rimarcatu chì e scatule è e buttigline di medicine ùn viutavanu mai. Diegu disse: "Diu hè più putente chè tutti i medichi è tutti i speziali di Roma aduniti".
U so più grande miraculu, Diegu u fece centu anni dopu mortu. In u 1562, un figliolu di Filippu Secondu di Spagna si era sciappatu u capu, caschendu da cavallu. U rè fece apre a tomba di Diegu. U santu omu era cum'è quandu l'avianu sepoltu. Paria ch'ellu durmissi. Anu asciuvatu a so faccia cù un mandile di seta ch'ellu anu messu nantu à u capu di u principe, chì guarì.
Ghjè, à a dumanda di Filippu Secondu chì u papa, in u 1588, messe à Diegu nantu à l'altari.
Etimolugia, casate è nomi: Cf Ghjacumu (3 maghju).

## Ligami

* Archiviu 2006-04-22 at the Wayback Machine L'almanaccu 2006 di l'Adecec
'Ssu artìculu hè in custruzzione. Pudete cuntribuisce à a so redazzione.
# 13 uttrovi

U 13 d'uttrovi hè u 286esimu ghjornu (u 287esimu ghjornu s'è l'annata hè bisesta) di u calendariu gregorianu. Restani 79 ghjorni finu à la fini di l'annu.

## Evenimenti

* 54: Neroni diventa impiratori rumanu.
* 1775: Fundazioni di a Continental Navy miricana (più tardi United States Navy)

## Celebrazione
### Feste
### I Santi

Santu Faustu. Santu Gheraldu d'Aureliaccu.
Faustu hè natu in Inghilterra versu l'annu 400. Era avucatu. Si hè fattu frate è ghjè statu abbate in l'isula di Lerins. L'annu 452 l'anu fattu vescu. Era partitante di una duttrina meza chè pelagiana chì cumbinava a libertà di l'omu cù a grazia di Diu. Hè mortu in Reios, l'attuale Riez, in e Basses-Alpes, dopu à l'annu 485.
Etimolugia: da u lat. "faustus" (favurizatu, felice). Un omu chì purtava u nome di Faustu esistia in u Vutembergu trà 1480 è 1540. A legenda ne hà fattu un essere assetatu di piaceri è di scienza chì vende a so anima à u diavule è si ingagia à servelu 24 anni. Goethe, Klinger, è Lenau, in Alemagna , si sò servuti di issa legenda denduli un sensu prufondu.
Casate: Fausti.
Nomi: Fassia, Fausta, Fauste, Faustin, Faustina, Faustine, Faustiniano, Faustinianu, Faustinien, Faustino, Faustinu, Fausto, Faustu, Faustus.
Gheraldu era natu versu l'annu 840 cù un eczema è ùn si ne pudia sbarrazzà. Vedendulu maladicciosu, u babbu disse: "Ne feremu un prete", è li fece amparà a grammatica è u cantu. Ma u zitellu guarì, amparò u mistieru di l'arme è ebbe a lascita di u castellu paternu.
Un ghjornu, hà vistu, da luntanu, a figliola di unu di so servi chì li paria bella cum'è u sole. Hè andatu per dumandalla in matrimoniu ma, da vicinu, a zitella era goffa. L'hà datu una dota per ch'ella si trovi un maritu è hà rinunciatu à l'amore di e donne par cunsacrassi à quellu di Diu.
Gheraldu pregava, si murtificava, facia una vita santa è, tutti l'anni dava a libertà à qualchì schjavu. Un ghjornu, u ghjudice di u castellu avia cundannatu à morte dui malandrini. Ellu disse: "E' eiu vi cundannu à andà in furesta à buscà a liaglia per impiccabbi". I dui omi andeinu è ùn vultonu più. A si capia.
Quand'ellu hè mortu, u 13 uttobre 909, dopu à esse statu cecu sette anni, l'anu sepoltu in a bellissima abbazia di San Petru ch'ellu avia fattu fà in Auriliaccu, oghje Aurillac, in u dipartimentu di u Cantal. In issa chjesa, da i cuntorni è ancu da luntanu, ci venianu in pelegrinaggiu sinu à l'annu 1562 quand'ella hè stata distrutta.
Etimolugia, Casate è nomi: Cf Gherardu, u 3 uttobre.

## Ligami

* Archiviu 2006-04-22 at the Wayback Machine
# 14 d'aprile

U 14 d'aprile hè u 104$^u$ ghjornu di l'annu (u 105$^u$ sì hè bisestile) in u calendariu gregurianu. Restanu 261 ghjorni à a fine di l'annu.

## Nascite

- 1957: Bobbi Brown, maquillatora prufessiunale americana. - 1958: Peter Dougan Capaldi, attore è realizadore scuzzese.

## Celebrazioni
### Santi

Santu Massimu. Santa Liduina.
Massimu hè un martiru rumanu unuratu da u quintu seculu cù i cumpagni Tiburziu è Valerianu. Eranu sepolti longu à a via Appia chì và da Roma à Brindisi. Sò citati in a Passione legendaria di Santa Cicilia. Altru ùn si sà.
Etimolugia: da u lat. "maximus" (u più grande).
Casate: Massimi.
Nomi:Maksim, Maksima, Maksimiane, Maksis, Massima, Massimiliana, Massimilienne, Massimilianu, Massimina, Massiminu, Massimu, Max, Maxia, Maxie, Maxim, Maxima, Maxime, Maximiano, Maximianus, Maximilian, Maximiliana, Maximiliano, Maximilien, Maximille, Maximin, Maximino, Maximo, Maximus, Miksa.
Liduina era una Olandese, nata in u 1380, morta in u 1433.
Era una zitella in salute quandu, à l'età di quindeci anni, cascò pattinendu nantu à u ghjacciu. Si chjinò per qualchì ghjornu è ùn si arrizzò più, sinu à a morte à l'età di 53 anni. Da quella cascatura, tutti i malanni eranu per ella: ramassi, tumori, gangrena, nevralgie, pene in capu, è a so carne si spaffava sinu à l'ossu. E' dinù, cum'è sì issi guai fisichi ùn bastessinu, fù calunniata da a ghjente, maltrattata da i soi è inghjuliata da u prete di u paese.
Quand'ella ebbe 41 anni, i magistrati di Schiedam, u paese nativu, testimunionu chì, da 7 anni, ùn avia nè manghjatu nè betu. Cuntinuvò à dighjunà torna 12 anni, mentre ch'ella suffria e canine.
Malgradu isse suffrenze, Liduina ùn si lagnava. Era cunsulata da u so anghjulu custode, da a Vergine Maria, è ancu da u Signore, chì venianu à visitalla. Omu si pò dumandà cum'è un cristianu pò pate tanti dulori, ma quale hè chì pò disciuplicà ciò ch'ella hè a grazia di Diu? Dicenu chì, quand'ella hè morta, a so persona era sana, liscia è propiu bella.
Etimolugia: da u germanicu "leut" (populu) è "win" (amicu).
Nomi: Ledwine, Lidiwine, Liduina, Lidwina, Lidwine, Wine.

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# 14 di ghjennaghju

U 14 di ghjennaghju hè u 14$^u$ ghjornu di l'annu in u calendariu gregurianu. Restanu 351 ghjorni à a fine di l'annu (352 sì hè bisestile).

## Nascite

* 1969 - Dave Grohl, musicante americanu

## Morti

* 1957: Humphrey Bogart, attore mericanu

## Celebrazioni
### Santi

Santa Nina.
Nina serebbi una giovana cristiana fatta prigiunera è purtata in a capitale di a Georgia versu l'annu 337.
Custì campava ritirata. Nimu sapia da duve ella venia, ne mancu cume ella si chjamava. L'avianu cugnumata Cristianina, per via di a so religione, è, à l'accorta, Nina.
Per fà penitenza, Nina purtava una camisgia di pilone nantu à a pelle. Un ghjornu guerì un zitellu cuprendulu cù issa camisgia.
A regina, chì si ne muria di un male stranu, ebbe nova di u fattu, è a mandò à circà. A risposta di Nina fù chì un era fatta per entre in un palazzu. Allora a regina s'hè fatta purtà in casa di Nina, è ghjè guerita.
Hè certa chì a vulia ricumpensà, ma Nina ùn volse nunda è disse: "S'è vo vulite fammi piacè, fatevi cristiani, voi è u rè". E' a regina si fece cristiana.
Si cunvertì ancu u rè, ma più tardi. Un ghjornu ch'ellu era à caccia si trova in periculu mezu à animali salvatichi, è prumette, s'ellu ci sorte vivu, di fassi battizà.
Contanu dinù chì, dopu, l'imperatore Custantinu Secondu (337-340) li mandò dui veschi per battizà tutti l'abitanti di a capitale. Hè cusì chì a Georgia hè diventatu un paese catolicu, cù Santa Nina cum'è patrona.
Etimolugia: da u lat. "christianus" (cristianu)
Casate: Christiani, Cristiani.

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# 14 di ferraghju

U 14 di ferraghju hè u 45$^u$ ghjornu di l'annu in u calendariu gregurianu. Restanu 320 ghjorni à a fine di l'annu (321 sì hè bisestile).

## Celebrazioni
### Santi

Santu Valentinu. I Santi Cirillu è Mettodiu.
Valentinu hè statu più di cinquanta anni vescu di Terni, in Italia, mezu à Roma è Assisi. Avia a reputazione di fà i miraculi. Un ghjornu, ghjunghje in casa soia un filosofu rumanu chì u precura di andà à visità u figliolu chì ghjera murente.
- Anderaghju, dice u vechju vescu ma, prima, prumettimi di fatti cristianu s'o u guariscu. Quellu fece a prumessa. U vescu guarisce u malatu, è tutta a famiglia si cunverte.
U prefettu di Roma l'hà sappiuta è hà fattu scapà à Valentinu.
Etimolugia: da u lat. "valens" (in salute, furzutu).
Casate: Valenti, Valentini.
Nomi: Bailintin, Bàlint, Feltes, Lalensia, Vaka, Val, Valeda, Valence, Valens, Valensia, Valent, Valente, Valentia, Valentik, Valentin, Valentina, Valentine, Valentino, Valentinu, Valention, Valentyn, Valiaka, Valida, Vallatina, Vallier, Valtin, Valtl, Velten.
Paesi è cità. Terni.
Cirillu è Mettodiu, figlioli di un ufficiale superiore grecu di Salonicchiu, si ne eranu andati in un munasteru. L'annu 862, l'imperatore è u patriarca li dumandonu di evangelizà a Moravia è a Pannonia occupate da l'Alemani, è di salvà cusì a Chjesa di Bizanziu.
Amparonu à parlà slavu è, per traduce in slavu u Vangellu à parte da u latinu - chì u slavu ùn era mai statu scrittu - Cirillu inventò un alfabetu di 38 lettere. Si messenu à predicà in schiavonu - issa lingua artificiale creata à parte di l'anzianu slavu -, ma l'Alemani i trattonu d'eretichi per via ch'ùn dicianu micca a messa in latinu.
Andonu in Roma duve u papa Adrianu Secondu (867-872) li dete ragiò. Tandu Cirillu morse. Era u 14 ferraghju di l'annu 869. Mettodiu fù fattu arcivescu di Moravia è Pannonia ma, Adrianu Secondu essendu mortu, u novu papa ricusò di signà a bolla chì li permettia di dì a messa in slavu. I germanichi u messenu in prigiò duv'ellu stete dui anni. Dopu, hà avutu à piattassi per cuntinuvà u so apustulatu. Quand'ellu hè mortu, u 6 aprile di l'annu 885, i so discepuli si rifugionu in Bulgaria, un paese chì accettò l'alfabetu cirillicu è a liturgia in lingua schiavona.
Etimolugia: da u gr. "kurios" (cunsacratu à u Signore).
Nomi: Ciril, Cirila, Cirilla, Cirillo, Cirillu, Cyrill, Cyrilla, Cyrille, Cyrillus, Girioel, Kyrill.
Paesi è cità: Bremia, Moravia, Croazia, Bulgaria.

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# 14 d'aostu

U 14 d'aostu hè u 226esimu ghjornu (u 227esimu ghjornu s'è l'annata hè bisesta) di u calendariu gregorianu.

## Evenimenti

* 1945: Fine di a Seconda Guerra Mundiale in Asia

## Celebrazione
### Feste
### I Santi

Santu Massimilianu.
Massimilianu Kolbè era un franciscanu polaccu natu in u 1894. Era un sapiente in fisica, in filosufia, in teolugia è, soprattuttu, avia u geniu di l'urganisazione. Superiore di un cunventu accantu à Varsavia, ne avia fattu u più grande cunventu di u mondu.
In issu cunventu, Massimilianu avia creatu, in u 1927, una casa d'edizione. In 39 ci travagliavanu 600 frati chì stampavanu un ghjurnale (10.000 esemplarii) è una rivista mensile (750.000 esemplarii). Avianu ancu un emettore radiu. U cunventu avia una strada ferrata cù una stazione è avianu da custruì un campu d'aviazione quand'ella schjattò a seconda guerra mundiale.
Arrestatu da l'Alemani, u patre Kolbè hè statu mandatu à u campu d'Auschwitz. L'anu tombu u 14 agostu 1941. Si era sustituitu à unu di i so paisani cundannatu à morte, un omu maritatu è affigliulatu.
Hè statu canunizatu in u 1983.
Etimolugia: da u lat. "maximus" (u più grande).
Casate: Massimi.
Nomi: Maksim, Maksima, Maksimiane, Maksis, Massima, Massimiana, Massimianu, Massimiliana, Massimiliano, Massimilianu, Massiminu, Massimu, Max, Maxia, Maxie, Maxim, Maxima, Maxime, Maximiano, Maximianus, Maximilian, Maximiliana, Maximiliano, Maximilianus, Maximilien, Maximilienne, Maximille, Maximin, Maximino, Maximo, Maximus, Miksa.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 14 di maghju

U 14 di maghju hè u 134esimu ghjornu (u 135esimu ghjornu s'è l'annata hè bisesta) di u calendariu gregorianu.

## Nascite

- 1984: Mark Zuckerberg, informaticu è imprenditore americanu.

## Celebrazione
### Feste
### I Santi

Santu Mattiasu. U Beatu Egidiu.
Mattiasu facia parte di i 72 discepuli chì seguitavanu à Ghjesù. Dopu à l'Ascenzione, fù sustituitu à Ghjuda. U fattu hè contu in l'Atti dil'Apostuli:
Ci era dui candidati è, da più à menu, centuvinti prisenti: l'ondeci apostuli, i cucini di Ghjesù, Maria Vergine cù d'altre donne, è tutti i discepuli.
Nanzu di vutà, Petru disse: "Amichi cari, sapite ciò chì ghjè accadutu cù Ghjuda. Hà vendutu à Ghjesù è, cù i soldi, si hà compru una terra. E' po, si hè impiccatu. Oghje ci tocca à sustituillu. Sceglieremu unu di quelli chì ghjeranu cù noi quandu Ghjesù era sempre vivu, di manera chì, cù noi, possi testimunià ch'ellu hè risuscitatatu".
I candidati éranu: Iosef Barsaba è Mattiasu. I messenu à l'imbusche. E a sorte fece chì Mattiasu fù u dodecesimu apostulu. Dopu à l'elezzione partì per sparghje u Vangellu, ma ùn si sà nè duv'ellu andò, nè duv'ellu hè mortu.
Etimolugia, casate, nomi: Cf Matteu (21 sittembre).
Egidiu era un giovanu abbate portughese di l'abbazia di Coimbra. Si era messu à studià l'alchimia per cunnosce i secreti di a natura è ghjera tantu passiunatu chì si scurdava di pregà è di assiste à l'uffizii. Un ghjornu partì per Parigi, persuasu chì quallà ne sapianu di più.
Per istrada, scuntrò u diavule chì li disse: "Femu un pattu. Feraghju di manera chè tù abbie tutte e cunnuscenze chè tù brami s'è tù segni istu scrittu". E' Egidiu signò.
U diavule si n'andete purtendusi u scrittu chì dicia: "Rinunziu à esse u figliolu di Diu per esse quellu di Satanassu chì, ellu, prumette di prucurami a sapienza".
In Parigi, Egidiu ùn amparò nunda, chì u diavule ùn tense a so prumessa. Allora diventò un bambuscione è un libertinu, è po si lasciò andà à l'addisperu. Avia decisu di tumbassi quandu, una note, intese una voce chì dicia "A' chì prega à Maria Vergine serà salvu". Pregò, fù salvu, è decise di vultà in u so paese.
Per istrada, scuntrò un frate di San Dumenicu chì u scunghjurò è u fece entre in a so cungregazione. Sette anni dopu, in u so cunventu truvava quellu scrittu. A Madonna l'avia pigliatu à u diavule è u li mandava.
Egidiu invechjò senza cunnosce i secreti di a natura, ma felice di avè ritrovu a fede. Morse in u 1265. In u 1748, a Sacra Cungregazione di i Riti u mettia nantu à l'altari.
Cf u 1u sittembre.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 1914

1914
* XIX secolu - XX secolu - XXI secolu
* anni 1890 - anni 1900 - anni 1910 - anni 1920 - anni 1930
* 1910 - 1911 - 1912 - 1913 - 1914 - 1915 - 1916 - 1917 - 1918

## Evenimenti
### Premii Nobel 1914

- Premiu Nobel per a Pace : non attribuito - Premiu Nobel per a Litteratura : non attribuito - Premiu Nobel per a Medicina : Robert Bárány - Premiu Nobel per a Fisica : Max von Laue - Premiu Nobel per a Chimica : Theodore William Richards

## Morte

* Pio X (2 di ghjugnu 1835-20 d'aostu 1914)

## Riferimenti

* Orsu Ghjuvanni Caporossi, Cronica di a Corsica, Archiviu 2022-07-02 at the Wayback Machine

## Liami

'Ssu artìculu hè in custruzzione. Pudete cuntribuisce à a so redazzione.
# 1915

1915
* XIX secolu - XX secolu - XXI secolu
* anni 1890 - anni 1900 - anni 1910 - anni 1920 - anni 1930
* 1911 - 1912 - 1913 - 1914 - 1915 - 1916 - 1917 - 1918 - 1919

## Evenimenti
### Premii Nobel 1915

- Premiu Nobel per a Pace : Non assegnato - Premiu Nobel per a Litteratura : Romain Rolland - Premiu Nobel per a Medicina : Non assegnato - Premiu Nobel per a Fisica : William Henry Bragg è William Lawrence Bragg - Premiu Nobel per a Chimica : Richard Martin Willstätter

## Nàscite

* Frank Sinatra (1915-1998)
* Orson Welles (6 di maghju 1915-10 uttrovi 1985), 1958

## Riferimenti

* Orsu Ghjuvanni Caporossi, Cronica di a Corsica, Archiviu 2022-07-02 at the Wayback Machine

## Liami

'Ssu artìculu hè in custruzzione. Pudete cuntribuisce à a so redazzione.
# 1909

1909
* XIX secolu - XX secolu - XXI secolu
* anni 1880 - anni 1890 - anni 1900 - anni 1910 - anni 1920
* 1905 - 1906 - 1907 - 1908 - 1909 - 1910 - 1911 - 1912 - 1913

## Evenimenti
### Premii Nobel 1909

- Premiu Nobel per a Pace : Auguste Beernaert è Paul Henri Balluet d'Estournelles de Constant - Premiu Nobel per a Litteratura : Selma Lagerlöf - Premiu Nobel per a Medicina : Emil Theodor Kocher - Premiu Nobel per a Fisica : Guglielmu Marconi è Ferdinand Braun - Premiu Nobel per a Chimica : Wilhelm Ostwald

## Nàscite

* Simone Weil (3 di ferraghju 1909-24 d'aostu 1943), 1921
* Benny Goodman (30 di maghju 1909-13 di ghjugnu 1986)
* Errol Flynn (20 di ghjugnu 1909-14 uttrovi 1959)
* Eugen Ionescu (26 nuvembri 1909-28 di marzu 1994), 1993

## Morte

* Geronimo (16 di ghjugnu 1829-17 di ferraghju 1909), 1901 ca.

## Riferimenti

* Orsu Ghjuvanni Caporossi, Cronica di a Corsica, Archiviu 2022-07-02 at the Wayback Machine

## Liami

'Ssu artìculu hè in custruzzione. Pudete cuntribuisce à a so redazzione.
# 1911

1911
* XIX secolu - XX secolu - XXI secolu
* anni 1890 - anni 1900 - anni 1910 - anni 1920 - anni 1930
* 1907 - 1908 - 1909 - 1910 - 1911 - 1912 - 1913 - 1914 - 1915

## Evenimenti
### Premii Nobel 1911

- Premiu Nobel per a Pace : Tobias Asser è Alfred Hermann Fried - Premiu Nobel per a Litteratura : Maurice Maeterlinck - Premiu Nobel per a Medicina : Allvar Gullstrand - Premiu Nobel per a Fisica : Wilhelm Wien - Premiu Nobel per a Chimica : Marie Curie

## Nàscite

* Juan Manuel Fangio (1911- 1995), "El Gráfico", 1947
* Ronald Reagan (6 di ferraghju 1911-5 di ghjugnu 2004), 1981

## Riferimenti

* Orsu Ghjuvanni Caporossi, Cronica di a Corsica, Archiviu 2022-07-02 at the Wayback Machine

## Liami

'Ssu artìculu hè in custruzzione. Pudete cuntribuisce à a so redazzione.
# 1906

1906
* XIX secolu - XX secolu - XXI secolu
* anni 1880 - anni 1890 - anni 1900 - anni 1910 - anni 1920
* 1902 - 1903 - 1904 - 1905 - 1906 - 1907 - 1908 - 1909 - 1910

## Evenimenti
### Premii Nobel 1906

- Premiu Nobel per a Pace : Theodore Roosevelt - Premiu Nobel per a Litteratura : Giosuè Carducci - Premiu Nobel per a Medicina : Camillo Golgi è Santiago Ramón y Cajal - Premiu Nobel per a Fisica : Sir Joseph John Thomson - Premiu Nobel per a Chimica : Henri Moissan

## Nàscite

* Roberto Rossellini (8 di maghju 1906-3 di ghjugnu 1977), 1952
* Dino Buzzati (16 uttrovi 1906-28 di ghjennaghju 1972)

## Morte

* Henrik Ibsen (20 di marzu 1828-23 di maghju 1906)
* Paul Cézanne (19 di ghjennaghju 1839-22 uttrovi 1906), 1899

## Riferimenti

* Orsu Ghjuvanni Caporossi, Cronica di a Corsica, Archiviu 2022-07-02 at the Wayback Machine

## Liami

'Ssu artìculu hè in custruzzione. Pudete cuntribuisce à a so redazzione.
# 1907

1907
* XIX secolu - XX secolu - XXI secolu
* anni 1880 - anni 1890 - anni 1900 - anni 1910 - anni 1920
* 1903 - 1904 - 1905 - 1906 - 1907 - 1908 - 1909 - 1910 - 1911

## Evenimenti
### Premii Nobel 1907

- Premiu Nobel per a Pace : Ernesto Teodoro Moneta è Louis Renault - Premiu Nobel per a Litteratura : Rudyard Kipling - Premiu Nobel per a Medicina : Alphonse Laveran - Premiu Nobel per a Fisica : Albert Abraham Michelson - Premiu Nobel per a Chimica : Eduard Buchner

## Riferimenti

* Orsu Ghjuvanni Caporossi, Cronica di a Corsica, Archiviu 2022-07-02 at the Wayback Machine

## Liami

'Ssu artìculu hè in custruzzione. Pudete cuntribuisce à a so redazzione.
# 1908

1908
* XIX secolu - XX secolu - XXI secolu
* anni 1880 - anni 1890 - anni 1900 - anni 1910 - anni 1920
* 1904 - 1905 - 1906 - 1907 - 1908 - 1909 - 1910 - 1911 - 1912
Annata bisesta

## Evenimenti
### Sport

- IV Olimpiade Londra 2008

### Premii Nobel 1908

- Premiu Nobel per a Pace : Klas Pontus Arnoldson è Fredrik Bajer - Premiu Nobel per a Litteratura : Rudolf Christoph Eucken - Premiu Nobel per a Medicina : Ilya Ilitch Metchnikov è Paul Ehrlich - Premiu Nobel per a Fisica : Gabriel Lippmann - Premiu Nobel per a Chimica : Ernest Rutherford

## Nàscite

* Anna Magnani (7 di marzu 1908-26 di settembre 1973), 1969
* Placca di Ian Fleming (28 di marzu 1908-12 d'aostu 1964), 1996 (22 Ebury Street, Belgravia, Londra)
* Herbert von Karajan (5 d'aprile 1908-16 di lugliu 1989), 1963
* Cesare Pavese (9 di settembre 1908-27 d'aostu 1950)

## Riferimenti

* Orsu Ghjuvanni Caporossi, Cronica di a Corsica, Archiviu 2022-07-02 at the Wayback Machine

## Liami

'Ssu artìculu hè in custruzzione. Pudete cuntribuisce à a so redazzione.
# 1912

1912
* XIX secolu - XX secolu - XXI secolu
* anni 1890 - anni 1900 - anni 1910 - anni 1920 - anni 1930
* 1908 - 1909 - 1910 - 1911 - 1912 - 1913 - 1914 - 1915 - 1916
Annata bisesta

## Evenimenti
### Sport

- V Olimpiade Stoccolma 1912.

### Premii Nobel 1912

- Premiu Nobel per a Pace : Elihu Root - Premiu Nobel per a Litteratura : Gerhart Johann Robert Hauptmann - Premiu Nobel per a Medicina : Alexis Carrel - Premiu Nobel per a Fisica : Gustaf Dalén - Premiu Nobel per a Chimica : Victor Grignard è Paul Sabatier

## Nàscite

* Wernher von Braun (23 di marzu 1912-16 di ghjugnu 1977), NASA, 1964

## Riferimenti

* Orsu Ghjuvanni Caporossi, Cronica di a Corsica, Archiviu 2022-07-02 at the Wayback Machine

## Liami

'Ssu artìculu hè in custruzzione. Pudete cuntribuisce à a so redazzione.
# 1910

1910
* XIX secolu - XX secolu - XXI secolu
* anni 1890 - anni 1900 - anni 1910 - anni 1920 - anni 1930
* 1906 - 1907 - 1908 - 1909 - 1910 - 1911 - 1912 - 1913 - 1914

## Evenimenti
### Premii Nobel 1910

- Premiu Nobel per a Pace : Bureau international de la paix - Premiu Nobel per a Litteratura : Paul Johann Ludwig Heyse - Premiu Nobel per a Medicina : Albrecht Kossel - Premiu Nobel per a Fisica : Johannes Diderik van der Waals - Premiu Nobel per a Chimica : Otto Wallach

## Nàscite

* Jacques-Yves Cousteau (11 di ghjugnu 1910-25 di ghjugnu 1997), 1948

## Riferimenti

* Orsu Ghjuvanni Caporossi, Cronica di a Corsica, Archiviu 2022-07-02 at the Wayback Machine

## Liami

'Ssu artìculu hè in custruzzione. Pudete cuntribuisce à a so redazzione.